Diari Oficial de la Generalitat Valenciana


Sumari del DOGV 4874, del 02-11-2004 (2004/10479)

RESOLUCIÓ de 7 d'octubre de 2004, del director general de Recursos Humans, que executa la sentència ferma 1955/03 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, de data 23 de desembre de 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4874

Data del DOGV
:   02-11-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/10333


Organisme emissor
:   Conselleria de Sanitat

Tipus de document
:   Resolució

RESOLUCIÓ de 7 d'octubre de 2004, del director general de Recursos Humans, que executa la sentència ferma 1955/03 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, de data 23 de desembre de 2003. [2004/X10842]
  
Mitjançant una Resolució d'1 d'octubre de 1998, es va convocar un concurs oposició per a la provisió de vacants d'auxiliar administratiu. Es va sol·licitar l'anul·lació de la pregunta sisena del tercer exercici d'este concurs oposició. Una resolució del director general de Recursos Humans de la Conselleria de Sanitat de 23 de gener de 2001 va desestimar eixa sol·licitud. Maria Carmen Sánchez Villanueva i Maria Luz Perpiñá Guigo van interposar el recurs contenciós administratiu 582/01 contra eixa resolució. La sentència 1955/03 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, de data 23 de desembre de 2003, estima en allò essencial eixe recurs. La sentència anul·la l'acte administratiu recorregut, perquè és contrari a dret, per tal com denega l'anul·lació de la pregunta sisena del tercer exercici. La sentència anul·la esta pregunta i disposa que s'ha de valorar de nou el tercer exercici, no només per als recurrents, sinó per a tots els aspirants que el van fer, sense computar la pregunta sisena i substituint-la per la primera de reserva. Per tant, resolc:
  
Primer
  
Tornar a adjudicar les destinacions als aspirants que han superat el concurs oposició per a la provisió de vacants d'auxiliar administratiu convocat per la Resolució d'01 d'octubre de 1998, allistats en l'annex.
  
Els aspirants que van ser nomenats pel director general de Recursos Humans, mitjançant la Resolució de 18 d'abril de 2001, personal estatutari d'institucions sanitàries de la categoria d'auxiliar administratiu de la funció administrativa, mantindran la data esmentada per a l'antiguitat, tant si canvien de destinació com si no.
  
Segon
  
Nomenar estatutaris d'institucions sanitàries en la categoria d'auxiliar administratiu de la funció administrativa els aspirant que, com a resultat de l'execució de la sentència esmentada adés, han superat el concurs oposició per a la provisió de vacants d'auxiliar administratiu.
  
Els aspirants que han obtingut plaça com a resultat de l'execució de la sentència esmentada adés disposen del termini d'un mes, comptador des de l'endemà de la publicació d'esta resolució en el Diari Oficial de la Generalitat Valenciana per a incorporar-se a les destinacions i prendre'n possessió. La presa de possessió l'han de fer, després que el director general de Recursos Humans els lliurarà el nomenament, davant de la direcció del centre a què estiga adscrita la plaça. Perdran els drets inherents a este concurs oposició les persones que, sense una causa suficientment justificada, deixen passar el termini sense incorporar-se a les seues destinacions.
  
Tercer
  
Mitjançant una Resolució d'1 d'octubre de 1998 es va convocar un concurs oposició per a la provisió de vacants d'auxiliar administratiu. Es va sol·licitar l'anul·lació de la pregunta sisena del tercer exercici d'este concurs oposició. Una resolució del director general de Recursos Humans de la Conselleria de Sanitat de 23 de gener de 2001 va desestimar eixa sol·licitud. Maria Carmen Sánchez Villanueva i Maria Luz Perpiñá Guigo van interposar el recurs contenciós administratiu 582/01 contra eixa resolució. La sentència 1955/03 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, de data 23 de desembre de 2003, estima en allò essencial eixe recurs. La sentència anul·la l'acte administratiu recorregut, perquè és contrari a dret, per tal com denega l'anul·lació de la pregunta sisena del tercer exercici. La sentència anul·la esta pregunta i disposa que s'ha de valorar de nou el tercer exercici, no només per als recurrents, sinó per a tots els aspirants que el van fer, sense computar la pregunta sisena i substituint-la per la primera de reserva. Amb esta resolució es considera ara executada la sentència.
  
Es pot interposar contra esta resolució un incident d'execució de sentència davant el Jutjat Contenciós Administratiu número 8 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de l'endemà de la notificació d'esta resolució.